Klasa: 382-01/17-01/08

Ur.Br: 311-22-01-17-01

Dubrovnik, 6. veljače 2017.

Predmet: Poziv na 4. vinski festival DUBROVNIK FESTIWINE od 17. – 23. travnja 2017.

Poštovani,

u okviru aktivnosti promocije hrvatskog gospodarstva na sajmovima i izložbama u Hrvatskoj i inozemstvu, ŽK Dubrovnik koordinira nastup tvrtki članica HGK na 4. vinskom festivalu Dubrovnik Festiwine, koji će se održati od 17.-23. travnja. Festival će se održati u Dubrovniku – u prostoru Lazareta.

Pozitivni rezultati prošlogodišnja tri festivala, pokazali su da je ovo perspektivan projekt koji se razvija i raste, stoga ove godine regionalni festival prerasta u međunarodni. Cilj je što kvalitetnije honorirati bezrezervan rad i trud vinogradara i vinara koji iz godine u godinu razvijaju jedan od međunarodno najkonkurentnijih gospodarskih brandova – VINO.

Cijena izlaganja na sajmu iznosi **2.812 kuna** uređenog stola (2 m²) ukoliko se uplata izvrši do **20. ožujka**. Na navedenu cijenu je uračunat PDV.

Visina sufinanciranja izlaganja od strane HGK bit će poznata nakon što se prikupe i obrade prijave zainteresiranih tvrtki. Financirat će se do max 40%, a ovisno o broju prijavljenih. Prednost u rezervaciji, do popune izložbenog prostora, imaju izlagači po dospjeću prijave.

**Detaljne informacije o Festivalu te obrasce za izlaganje i ocjenjivanje vina, kao i ponudu smještaja pojedinih dubrovačkih Wine Friendly objekata, pronaći ćete na web stranici:**

[**www.dubrovnikfestiwine.com**](http://www.dubrovnikfestiwine.com)

Svi obveznici provedbe fiskalizacije u obvezi su izdavati račune (Zakon o fiskalizaciji u prometu gotovinom NN 133/12; NN 115/2016).

Ukoliko su nečlanice HGK (opg, obrti i udruge/zadruge) zainteresirane učlaniti se i postati dobrovoljne članice te na taj način osigurati sufinanciranje troškova štanda, mogu to učiniti popunjavanjem obrasca na slijedećem linku: <http://www.hgk.hr/dragovoljno-clanstvo-u-hgk>.

**Rok za dostavu popunjene i ovjerene ankete u ŽK Dubrovnik je** **24. veljače 2017. godine, na adresu elektroničke pošte:** **hgkdu@hgk.hr** **ili na broj faksa 020/312-096.**

Za sve dodatne informacije, stojimo vam na raspolaganju.

Zahvaljujemo se na suradnji te vas srdačno pozdravljamo!

Terezina Orlić, v.r.

Predsjednica ŽK Dubrovnik